Malacochersus tornieri

Malacochersus tornieri ialah spesies kura-kura dengan tempurung leper dari keluarga Testudinidae. Spesies ini berasal dari Tanzania dan Kenya.

Etimologi
Nama tornieri, adalah sebagai penghargaan kepada pakar semulajadi German, Gustav Tornier.

Taksonomi
Malacochersus tornieri ialah spesies monotip dari genus Malacochersus.

Ciri-ciri
Kura-kura ini mempunyai tempurung (karapas) yang leper, rata, fleksibel, yang bersaiz sekitar  panjang. Cangkerang kura-kura ini mempunyai banyak bukaan, menjadikan ia lebih ringan dan rapuh berbanding kura-kura lain. Karapas berwarna coklat, biasanya pelbagai corak dengan garisan-garisan gelap pada setiap skutnya, yang membantu ia menyamarkan diri daripada pemangsa. Manakala plastronnya pula berwarna kuning pucat dengan warna coklat tebal dan corak kekuningan, Kepala, kaki dan ekornya berwarna coklat kekuningan. Bentuknya yang leper, seperti lempeng menjadikan kura-kura ini sentiasa diburu oleh penggemar dan pengumpul haiwan eksotik, yang seterusnya menggugat populasi haiwan ini.

Taburan
Haiwan ini berasal dari selatan Kenya dan utara Tanzania, serta diperkenalkan di Zimbabwe menyebabkan populasinya wujud sekitar situ. Terdapat laporan ia dijumpai di Zambia. Ia juga dijumpai di kawasan pergunungan berbatuan (kopjes), padang rumput savanna, dari ketinggian 100 hingga 6,000 kaki (30 ke 1800 meter) dari paras laut.

Pemuliharaan
Ancaman utama adalah pemburuan haram dan pemusnahan habitat. dan haiwan ini dikelaskan sebagai terjejas oleh IUCN Red List

Galeri

Rujukan

Pautan luar
Pancake Tortoise by Reptile Amphibian Information

Bacaan lanjut
Siebenrock F (1903). "Über zwei seltene und eine neue Schildkröte des Berliner Museums ". Sitzungsberichte der Kaiserlichen Akademie der Wissenschaften, Mathematisch-Naturwissenschaften Klasse 112: 439-445 + one unnumbered plate. (Testudo tornieri, new species, pp. 443–445 + unnumbered plate, figures 1-3). (in German).

Malacochersus
Kura-kura di Afrika